Lietuvos Respublikos krašto apsaugos ministerija

Lietuvos Respublikos krašto apsaugos ministerija – Lietuvos Vyriausybės institucija (gynybos ministerija). Atsakinga už krašto apsaugos sistemos ir kariuomenės plėtrą, krašto apsaugos sistemos parengimą Lietuvos ir bendrai NATO valstybių gynybai, kitų NATO uždavinių, ES bendrosios gynybos politikos ir kitų tarptautinių įsipareigojimų vykdymą. 

Vadovauja ministro pirmininko teikimu prezidento skiriamas krašto apsaugos ministras.

Istorija 
1990 m. įsteigtas Krašto apsaugos departamentas, pradėjęs Lietuvos kariuomenės ir krašto apsaugos sistemos atkūrimuą. 1991 m. spalio 10 d. Atkuriamasis Seimas paskyrė pirmąjį krašto apsaugos ministrą. Po 6 dienų, įvykdęs užduotį, Krašto apsaugos departamentas likviduotas. 1992 m. vasario 3 d. patvirtinta pirmoji ministerijos struktūra. 1993 m. suformuota Lietuvos kariuomenės struktūra. 1993 m. spalį įsteigta Kariuomenės vado institucija.

1996 m. rugpjūčio 22 d., siekiant efektyvinti valdymą, suteikti atskirų kariuomenės rūšių vadams didesnius įgaliojimus, Krašto apsaugos ministerija, Kariuomenės vadovybė ir Generalinis štabas sujungti į vieną instituciją – Krašto apsaugos ministeriją. Pertvarkant krašto apsaugos sistemos valdymą pasinaudota Nyderlandų, Jungtinė Karalystės, Vokietijos, Kanados, Prancūzijos, Lenkijos patirtimi.

1994 m. Lietuva pareiškė norą tapti NATO nare. 1994–2004 m. krašto apsaugos sistema pertvarkyta pagal NATO standartus. 2004 m. kovo 29 d. Lietuva tapo NATO nare.

Pavaldžios įstaigos 
 Antrasis operatyvinių tarnybų departamentas
 KAM bendrųjų reikalų departamentas
 Centralizuota finansų ir turto tarnyba
 Generolo Jono Žemaičio Lietuvos karo akademija
 Gynybos resursų agentūra
 Informacinių technologijų tarnyba
 Infrastruktūros valdymo agentūra
 Kertinis valstybės telekomunikacijų centras
 Mobilizacijos ir pilietinio pasipriešinimo departamentas
 Nacionalinis kibernetinio saugumo centras
 Nacionalinis koordinavimo centras
 Vytauto Didžiojo karo muziejus

Dabartinė vadovybė 
2020 m. gruodžio 11 d. krašto apsaugos ministru tapo Arvydas Anušauskas.

Jo politinio pasitikėjimo komanda:

Ministrai 
Šie ministrai vadovavo nepriklausomos šalies krašto apsaugos ministerijai:

Literatūra 
 Lietuvos krašto apsaugos ministrai ir kariuomenės vadai (atsakingasis redaktorius ir sudarytojas Gintautas Surgailis). – V.: LR krašto apsaugos ministerija, 2008. – 2 t. – ISBN 978-9986-738-97-8

Šaltiniai 

Gynybos ministerijos